
הנדון: מכתבך מיום 11.11.2024 
 
אנו מאשרים קבלת הפנייה שבנידון שכותרתה "התארכות העבודות בכביש 446." 
 
פנייתך הועברה לעיונו של אגף הביקורת הנוגע בדבר במשרד מבקר המדינה על מנת שיבחן אם יש מקום להשתמש במידע שמסרת במסגרת הביקורת השוטפת. 
 
נבקש להבהיר, כפי שאנו מציינים כדרך שגרה, כי תכנית העבודה של משרד מבקר המדינה נקבעת בהתאם למכלול שיקולים ואילוצים, ולכן אין באפשרותנו להבטיח כי נושא פנייתך ישובץ בתכנית העבודה של ביקורת המדינה. 
 
אנו מודים לך על שטרחת והבאת נושא זה לידיעת משרדנו. מבקר המדינה ונציב תלונות הציבור מייחס חשיבות רבה לפניות ותלונות המגיעות אליו מן הציבור, והוא רואה בהן תרומה משמעותית לביקורת המדינה. 
 
 בכבוד רב, 

 אבישי פרי, עו"ד  סגן בכיר למנהלת אגף 

